SKRIFTLIG FORESPOERGSEL E-2764/97 af Irene Soltwedel-Schaefer (V) til Kommissionen (1. september 1997)

Om: Bovin Spongiform Encephalopati/Creutzfeldt-Jakobs sygdommen

1. Et stort antal tilfaelde af Creutzfeldt-Jakobs sygdommen bliver ikke paavist, fordi fremadskridende demens anses for at vaere et obligatorisk diagnosekriterium, men imidlertid ikke behoever at vaere til stede. Hvad har Europa-Kommissionen foretaget sig for at korrigere de epidemiologiske data, som derfor ikke er korrekte?

2. I hvor hoej grad er det blevet sikret, at det under de loebende slagteprogrammer (England, Tyskland) konstateres, hvor stor en procentdel af inficerede/syge BSE-dyr der er blandt de (tilsyneladende) sunde dyr? En saadan oversigt er noedvendig for at faa kendskab til den faktiske forekomst af smittede dyr, saa man ud fra dette kan slutte sig til de mulige latente tilfaelde af Creutzfeldt-Jakobs sygdommen hos mennesker, navnlig fordi man paa grund af den lange inkubationstid maa gaa ud fra, at de saedvanlige kriterier for BSE ikke er positive, hvis dyrene slagtes, inden de er 3 aar gamle, selv om de er baerere af den infektioese sygdomskim. Det ville vaere yderst nyttigt at indlede et samarbejde med Schweiz paa dette omraade.

3. Hvordan opfatter Europa-Kommissionen den potentielle epidemiologiske udvikling af SE/latent CFD ud fra praemisserne om, at inkubationstiden afhaenger af antallet af smitsomme partikler (negativ!), samt ud fra en erkendelse af, at forskelligt vaev fra inficeret kvaeg indeholder forskellige grader af infektioest materiale (muligvis den muskulatur, der fortrinsvis anvendes til fortaering, som indeholder relativt smaa maengder infektioese partikler og dermed giver en formodning om meget lange inkubationstider)?

Svar afgivet paa Kommissionens vegne af Padraig Flynn (6. oktober 1997)

1. Det aerede parlamentsmedlem fremhaever data vedroerende tilfaelde af Creutzfeld-Jacobs sygdommen, som ikke er paavist. Kommissionen har taget initiativ til at anmode hver enkel medlemsstat om at fremsende oplysninger om de tilfaelde af Creutzfeldt-Jakobs sygdommen, som de har opregnet. Disse oplysninger er fremsendt paa halvaarsbasis siden 1996. Kommissionen er klar over, at sygdommen har en inkubationsperiode paa flere aar, og at det varer flere maaneder, maaske flere aar, foer de kliniske tegn har udviklet sig. De nationale sundhedsmyndigheder anmelder tilfaelde paa grundlag af de tilfaelde, der er konstateret (bekraeftede eller sandsynlige tilfaelde) i hver enkel medlemsstat. I oevrigt forelaa selve definitionen af bekraeftede eller sandsynlige tilfaelde i forbindelse med det foerste forskningsprogram, som blev finansieret via Biomed 1-programmet. Kommissionen henholder sig til de paagaeldende definitioner i forbindelse med de undersoegelser, den foretager. Endelig er samarbejdet mellem medlemsstaterne om tilsyn med Creutzfeldt-Jakobs sygdommen udvidet i forbindelse med den 2. indkaldelse af bud under Biomed 2-programmet.

2. Med hensyn til kvaeg, som ikke fremviser tydelige neurologiske tegn, foreligger der endnu ingen godkendte diagnostiske tests. Kommissionen foelger dog noeje alle specifikke undersoegelser, som goer det muligt at udvikle trovaerdige tests baade i forbindelse med slagteprogrammer og levende kvaeg.

3. I det aerede parlamentsmedlems spoergsmaal henvises der til dosis/virkning-forhold og fakta om den smitsomme agens, som man endnu ikke har kendskab til i videnskabelige kredse. Kommissionen har gjort en saerlig indsats for, at de paagaeldende spoergsmaal bl.a. ogsaa behandles i forbindelse med den specifikke indkaldelse af forslag vedroerende spongiforme encephalopatier ((EFT C 134 af 29.4.1997. )). I forbindelse med denne specifikke indkaldelse vil der blive udfoldet saerlige bestraebelser for at sikre, at samtlige problemets aspekter i forbindelse med evaluering og formidling af oplysninger om risikoen undersoeges, for at EU-borgerne, som det aerede parlamentsmedlem repraesenterer, kan raade over praecise, ajourfoerte oplysninger.